הנה מה שפספסתם ב"גלי".
רייצ'ל שכנעה את קיטי לחזור למקהלה וספנסר הצטרף בעצמו.
כיוונים חדשים היו טובים וניצחו בתחרות של סו.
הם ישבו על שרפרפים ושרו ביחד.
משהו בטוח קורה בין רייצ'ל לסאם,
כי הם בילו יחד והתנשקו,
אבל אולי זה בגלל שסו הפנטה אותו.
סנטנה ובריטני מאורסות ומאוהבות,
אבל סנטנה עוד מבואסת מאוד
מכך שכשיצאה מהארון, סבתה נישלה אותה. בו!
זה מה שפספסתם ב"גלי".
הי, בובה. שאפתנות היא חלום עם מנוע וי.8.
אתה פותח כל שיחה בחיקוי?
זה שובר הקרח הטוב בעולם. כן.
מה קורה?
דיברנו שניפגש השבוע.
אה, כן. זה עוד קורה?
כן, אלא אם כן תרצי לבטל, או לדחות.
אתה רוצה לבטל, או…
אני רק… -לא, אני פשוט…
בהמשך, אחרי הלימודים, בברדסטיקס. -סבבה.
"מה מקבלים כשמתאהבים?
בחור עם סיכה שתפוצץ את בועתך
זה כל מה שתקבלי על כל השקעתך
אני
אני לעולם לא אתאהב שוב
מה קורה כשאתה מנשק בחורה?
אתה מקבל חיידקים ונהיה חולה
היא לעולם לא תתקשר כשזה קורה
אני
אני לעולם לא אתאהב שוב
זה בטוח שאני לעולם לא אתאהב שוב
אל תספרו לי מה החמצתי
כי הייתי שם ואני שמח שיצאתי
בלי הכבלים, השלשלאות שכובלות אותך
לכן באתי להזהיר אותך
מה מקבלים כשמתאהבים?
רק שקרים, כאב וצער
אז לפחות עד שיגיע מחר
אני
אני לעולם לא אתאהב שוב
זה בטוח שאני…
אני לעולם לא אתאהב שוב
אני לעולם לא אתאהב…
שוב"
בריטני? מתוקה?
מה, אמא?
אביך ואני רוצים לדבר איתך.
סליחה שאנחנו מפריעים, מתוקה. -זה בסדר.
על מה את עובדת? -מנסה למצוא תיבת אוילר,
שאלכסון הפאה שלה הוא גם מספר שלם.
סליחה?
תיבת אוילר היא קובייה שיש לה
צלעות שאורכן מספר שלם, כשא' גדולה מב', שגדולה מג'
ואלכסונים ד'-א'-ב', ד'-א'-ג' וג'-ב'-ג'.
מספרים שלמים עושים לי כאב ראש.
חומד.
מתוקה, רציתי לשאול,
שאלת את עצמך פעם איך זה שאת גאון מתמטי,
בעוד שלי יש אינטליגנציה ממוצעת
ולאבא שלך יש אינטליגנציה מתחת לממוצע?
כן, אני איש לא כל כך חכם.
מנת המשכל שלו היא 60,
כך שמותר לו רק לקטוף ירקות, או לתקן רהיטים.
את מבינה, יש לי מנת משכל 60… -הרגע אמרתי את זה.
בכול אופן, חומד, אביך ואני דיברנו על זה
והחלטנו שהגיע הזמן שתדעי את האמת.
זה עשוי לזעזע אותך קצת.
מה זה?
פירס הוא לא אביך האמיתי.
מה?
דיברנו על זה.
מתי?
דיברנו כל יום, במשך 19 שנה.
אה, אני זוכר.
בריטני, אני לא אביך האמיתי.
אז מי אבי האמיתי? -כן, מי אביה האמיתי?
אביך האמיתי…
הוא ד"ר סטיבן הוקינג.
הרובוט! -הוא לא רובוט.
פירס ואני נסענו לאנגליה לירח הדבש
ושם פירס אמר לי שהוא… ואני מצטטת אותו,
הוא אמר, "אני עקר ולא יכול לעשות ילדים".
אוי, אמא. -מה שהוא התכוון היה,
"אני חזק ולא יכול לחכות לעשות ילדים".
אמא! -מתאים לי.
נשמע כמו משהו שאני הייתי אומר.
באמת אמרת. -הבנתי.
אוי, אמא.
בכול אופן, בכיתי וברחתי משם
ובסוף נכנסתי לפאב והשתכרתי
והסתכלתי הצדה וראיתי שני גלגלים קטנים,
מתחת למחיצה,
ובסופו של דבר, עשיתי סקס עם סטיבן הוקינג.
תשעה חודשים לאחר מכן, את נולדת,
באסם באינדיאנה.
אני רוצה שתדעי שאני עדיין אבא שלך,
גם אם אני לא אבא שלך, ותמיד אהיה אבא שלך.
אוקיי.
זה קצת הלם.
אני יודעת, ואת יודעת משהו?
אני מצטערת שהיית צריכה לחכות כל כך הרבה כדי לשמוע את זה.
אוקיי, אמא ואבא, יש לי חדשות.
אז ככה… לא, לא, זה נהדר.
סנטנה ואני מתחתנות.
פטרי? פטרי-גירל?
סנטנה! -אלוהים!
זה נפלא!
סאם, אני מצטערת. -רייצ'ל, אני מצטער.
על מה אתה מצטער? -שלא באתי לפגישה שלנו.
אני לא באתי לפגישה. -גם אני!
אני יודע שדיברנו שנצא כידידים, אבל…
אני מודה, אני מרגיש אלייך משהו קטן
ועם דחיפה, זה יכול להתפתח למשהו גדול,
אבל חלק ענק בי מרגיש יותר אל מרסדס.
אני אשקר אם לא אודה שגם אני מרגישה אליך משהו,
אבל אני צריכה להתרכז בדברים חשובים יותר, למשל ללמד.
אוי, אני אמור ללמד עכשיו.
מצטער, אני חייב לזוז. אוהב אותך. ביי.
אוקיי. אוהבת אותך.
שלום, מנצחים! לא יודעת איך אתם,
אבל אני עוד מתחממת מהזוהר של הגביע הראשון מני רבים שלנו.
רייצ'ל ואני רוצים שהאלופים שלנו ייהנו מעוד אלוף.
קטניס אוורדין! -קרוב.
ברט בכרך.
זה זמן טוב ללכת לשירותים, או לאכול משהו.
ברט בכרך כתב 73… תספרו, 73 להיטים שהגיעו ל-40 הגדולים.
הוא גם זכה בשלושה פרסי אוסקר, שני גלובוס הזהב, המון פרסי גראמי.
יש מוזיקה שלו החל מהסימפסונים ועד החבר'ה הטובים.
אי אפשר שלא לחייך כשמקשיבים למוזיקה שלו.
שיריו מעודדים, תיאטרליים ואופטימיים.
נצטרך לספוג את האנרגיה המרוממת שלו בחזרות לתחרויות המקומיות,
שהן בעוד חמישה שבועות,
אבל אני מבטיח לכם שאדרנלין ווקלי והזמירים
עושים כל שביכולתם כדי להחזיר לעצמם את התהילה שאבדה.
אך אל פחד, יש לנו נשק סודי.
זה הסימן שלי?
דיווה! -כן, באתי כדי ללמד אתכם.
כן, אלה אולי יהלומים אמיתיים
וכן, הסינגל שלי "מנענעת את ראשי" הוא במקום 89 ב"איי-טיונס".
טוב…
מי מכם רוצה שאלמד אותו?
אני! אני! אלוהים!
טוב, בואי נשמע.
מה קורה בינך לבין סאם?
כלום. למה? מה שמעת?
אם הייתה באולימפיאדה תחרות רכילות, קורט האמל היה זוכה בזהב.
היינו אמורים לצאת לדייט,
אבל שנינו לא הגענו, כי לא רצינו לפגוע בך.
מרסדס ג'ונס ראתה את פריז, אוקיי?
לא, אני אוהבת את סאם, אבל אנחנו ידידים.
חוץ מזה, דיברנו על זה. הגיע הזמן שתחזרי לעניינים.
אחשוב על זה.
מוזר לי נורא להיות פה.
גם אני הרגשתי כך, אבל התרגלתי.
אני בעד מה שאת עושה כאן, אם זה חלק מפרויקט השיקום של רייצ'ל ברי,
מפני ששתינו יודעות שבשלב כלשהו תצטרכי לחזור למקום שאליו את שייכת.
ניו יורק, ברודוויי.
למה את מתעצבנת, אני אחזור.
ברור לי, כי כשאכלתי עם ראסל סימונס אתמול,
הוא הזכיר מופע חדש שחבר שלו מפיק.
זה מחזמר מקורי, חדש.
האודישנים ביום שישי ואת הולכת.
אין לי שום סיכוי להשיג אודישן.
כן? כי ביקשתי מראסל להתקשר ולסדר לך אחד.
מה תשירי?
לא, אני עוד לא מוכנה לחזור לשם.
את יודעת מה הדבר הכי טוב בכישרון שלנו?
שהוא תמיד שם, כמו חבר טוב. כשתפתחי את פיך, הוא יהיה שם.
הילדים… -את עושה עבודה חשובה.
אף אחד לא מנסה לעצור את זה,
אבל התחרויות רק בעוד חמישה שבועות.
אני אומרת לך ששום דבר לא בסדר,
אם רייצ'ל ברי לא עומדת מול קהל באיזה מקום
ומהממת אותם, שישה ערבים בשבוע ופעמיים ביום ראשון.
אני מפחדת. -אני יודעת.
לכן ארגנתי עבורך השראה מהסוג הישן והטוב באולם.
"זה לא החיוך שלך
שנגע בלבי
זו לא הנשיקה שלך
שקורעת אותי
לילות רבים חולפים עליי
לבד בבית, בוכה בלי די
בגללך
מה אוכל לעשות?
אני לא יכולה אחרת
כי, מותק, זה אתה
מותק, זה אתה
מה שאומרים עליך כדאי שתדע
בוגד, בוגד
אומרים שאף פעם, אף פעם
לא היית נאמן… -בוגד, בוגד…
לא משנה מה אומרים עכשיו
אני יודעת שאוהב אותך בכול מצב
מה אוכל לעשות כשזה נכון?
אני לא רוצה אף אחד
כי מותק, זה אתה
מותק, מותק, זה אתה
אל תשאיר אותי לבד
חזור הביתה
מותק, מותק, זה אתה
מותק, זה אתה"
תודה, מרסדס. -הי, אפילו מדריכים צריכים מדריכים.
אני מעריכה את זה.
את צודקת. אני מתגעגעת לניו יורק.
אני מדמיינת את עצמי בחדר ההלבשה, שומעת את הקהל מתיישב…
אבל אני פשוט… אני לא יכולה.
אני לא יכולה לעשות את זה.
ברוך הבא לחדר השינה שלי.
הייתי כאן בעבר. יצאנו שלושה חודשים.
הייתי זוכרת שיצאתי עם בחור במשקפיים.
יש לי שאלה.
אני רוצה לשכור אותך כמתכנן החתונה של סנטנה ושלי.
בחינם.
וואו, זה כבוד עבורי. -נהדר.
אבל למה אני? -לא היה לך מה לעשות כל השנה,
וגם מפני שאתה במאי וחשבתי שתוכל לעזור לי לממש את הרעיון שלי.
בסדר. תציגי לי אותו. -טוב.
עשיתי רשימה של כל הדברים שמזכירים לי את סנטנה, כי…
חשבתי שאחד מהם יהיה נושא נהדר.
מהם?
מספריים.
התנשקות נשים ארוכה? -לא.
טונה.
לורד טבינגטון הגניב את זה לרשימה.
גן עדן. -עצרי.
תרחיבי.
כשאני עם סנטנה, אני מרגישה בגן עדן,
וכנפי מלאכים מזכירות לי אותה.
בסדר, בואי נבדוק את הנושא.
"משתוקקת, מקווה, חושבת, מתפללת
מתכננת וחולמת בכול לילה על קסמיה
זה לא יביא אותך אל בין זרועותיה
אז אם את רוצה למצוא אהבה
שתהיה שלך
את צריכה רק
לחבק אותה, לנשק אותה ולאהוב אותה
ולהראות לה שאכפת לך
הראי לה שאכפת לך רק ממנה
עשי דברים שהיא אוהבת לעשות
סדרי את שיערך רק לכבודה
כי…
לא תשיגי אותה אם תחשבי ותתפללי
תשתוקקי ותקווי
כי להשתוקק ולקוות ולחשוב ולהתפלל
לתכנן ולחלום
על נשיקותיה
לא יביאו אותך אל בין זרועותיה
אז אם את חושבת כמה שהאהבה היא נפלאה
את צריכה רק
לחבק אותה ולנשק אותה ולעטוף אותה ולאהוב אותה
עשי זאת ואחרי שתעשי
את תהיי שלה
את תהיי שלה"
אני חושב שגן עדן יהיה נושא מושלם לחתונה.
כן. או שלא.
נשאיר אותו ברשימה. אני עדיין חושבת שהשאול יהיה מגניב.
נחשוב על זה.
סליחה שהפרעתי לחברת הגברים,
אבל יש לנו משבר ואני צריכה לגייס אתכם.
זו רייצ'ל.
היא הייתה צריכה לחזור וללקק את פצעיה
וזה נהדר שהיא הפעילה את המקהלה שוב.
גם אתה עושה עבודה מצוינת, קורט, עם התיזה שלך, מה שתהיה,
אבל אני יודעת שהייעוד של רייצ'ל גדול יותר מהמקום הזה.
נראה לי שהיא לא רק מפחדת לנסות שוב, היא לגמרי שכחה את זה.
כן, אבל איך אנחנו… -איך…
איך אנחנו אמורים להזכיר לה? -כן.
נצטרך לגרום לה להתגעגע הביתה. -היא לא בבית?
נצטרך לגרום לה להתגעגע לניו יורק. שם מקומה.
ארטי בעניין והתקשרתי לבליין.
אני מצטערת אם זה מביך עבורך, קורט. אם תוכלו לבוא אחריי…
אוקיי.
טוב.
בריט, נוכל להזמין אותם, אבל לא נראה לי
שג'וני וויר וג'ואן באאז יבואו.
בינינו, האישה הזאת הייתה הכי טובה שיש בהודעות סקס.
למה את מזמינה את סבתא שלי?
מפני שאת לא תזמיני והיא צריכה להיות.
כשהייתי קטנה, שיחקנו בחתונה כל הזמן.
היא נתנה לי את ההינומה שלה ונעטפתי בצעיף שלה כבשמלה.
אני הייתי צועדת ככלה והיא המהמה את מארש החתונה.
היא הייתה שואלת אותי עם איזה בחור אתחתן באותו יום.
כל חיי
חלמתי על החתונה שלי, כשהיא בשורה הראשונה, מתייפחת.
תאמיני לי,
לו יכולתי להיכנס לראשה ולהביא אותה למאה הזאת,
הייתי עושה את זה וסולחת לה ומזמינה אותה.
היא ה"אבואלה" שלי, האישה עם הצלחות הגדולות של אורז ושעועית.
כמובן.
אבל שמעתי לאחרונה שהיא בפייסבוק,
מתלוננת על הדיברטיקולוזיס שלה בשביל אמפתיה.
את רואה? זה יותר חשוב. היא חולה.
לא, קשה לה לחרבן, זה לא יהרוג אותה.
תגידי את זה לאלביס השמן.
אם היא תהיה בחתונה שלי, לא אוכל להתחתן איתך
ואני בוחרת בך על פני כולם.
גם אני בוחרת בך.
כן? -היי. אבואלה לופז? אני בריטני.
הסוכנות שלחה אותי, אני האחות החדשה.
איזו סוכנות?
אפשר רק להתארגן בפנים?
את נראית נהדר, דרך אגב.
יכולת להיות פיטר פן, בהפקה של בית אבות.
אני מכירה מישהו.
אבוא לקחת את המינון החדש בעוד שעה. תודה, ד"ר וולגרינס.
שנדבר על היציאות שלך?
אני מצטערת, בריטני.
לא נוח לי שיש אדם זר בביתי,
או לדבר על היציאות שלי.
אני לגמרי מבינה.
כשהייתי ילדה בפורטו ריקו, גם אני לא בטחתי בזרים.
אבל אני חוששת… לא נראה לי… -סליחה שאני קוטעת אותך,
אבל אני לא מפסידה את הטלנובלות שלי.
זה לא מפריע לך, נכון?
הבחור הזה נבל.
הוא עדיין בלי חולצה. -אני רואה, כן.
בעלך הוא אדם טוב?
אני רק מאורסת. -בריטני.
אהבה צעירה היא אוצר.
יש להט ותשוקה?
נקעתי את הירך פעם.
זה משהו.
ספרי לי את כל הפרטים.
איך נפגשתם, האם יהיו לכם ילדים,
מתי יהיו לכם, כמה יהיו?
אבשל לנו ערימה גדולה של אורז ושעועית.
בעצם, חשבתי שאולי נצא לנשום קצת אוויר
ואולי נאכל פונדו?
"אולה". ברוכות הבאות ל"קסו פור דוס", שמכרתי עכשיו ל"יוניוויז'ן".
המוזמנת המיוחדת הערב, סניורה אבואלה לופז.
תודה לך שיצאת ממעונך המיושן ונסעת בשלושה אוטובוסים כדי להגיע.
שורף לי הפה. -"גרסיאס".
זה נותן בראש. בדיוק כמוך.
לורד וליידי טבינגטון, הפיניאטה היא עבור האורחים.
כפי שידוע לאמריקה, אני מתחתנת בקרוב.
יש לי רק חתונות בראש.
אה, וגם הגילוי שסטיבן הוקינג הוא אבי.
לכן, המופע הערב יהיה בנושא חתונות,
ואם יהיה זמן, גם סטיבן הוקינג.
שאלה. איך פגשת את בעלך המנוח, סניור לופז?
הקטור לופז ואני, אלמה לופז,
היינו זוג מילדות,
ואז, הוא נסע לווייטנאם ומת.
זה היה עצוב, אבל נפלא,
מפני שאז פגשתי את פדרו לופז,
שהיה אהבת חיי האמיתית.
זה בדיוק כמו אצלנו, מלבד החלק של וייטנאם.
אפרופו ההיסטוריה של אמריקה, הנה עובדה מעניינת,
לגברת הראשונה אלינור רוזוולט הייתה חברה טובה, לורנה היקוק.
הן יצאו לחופשות יחד וכתבו יותר מ-3,000 מכתבים זו לזו,
והאגדה אומרת, שאלינור נישקה את תמונתה של לורנה בכול לילה, לפני השינה.
החתולים שלך קוראים.
אבואלה, תכנון חתונה זה הרבה עבודה.
אולי כדאי לנו פשוט לברוח ולהינשא.
אם תעשי את זה, אפשוט את עורך.
כששתי נשמות מתאחדות, זהו יום של חגיגה.
את צריכה להיות מוקפת באנשים שאת אוהבת, במיוחד המשפחה שלך.
חברים באים והולכים, אבל משפחה זו קרבת דם,
והם צריכים להיות שותפים לשמחתך.
יפה אמרת. -תודה.
מרסדס. -אמרתי לך,
באתי הנה כדי ללמד ולהדריך.
ניו יורק היא היעד שלך, רייצ'ל. זה פשוט כך.
לפעמים את צריכה קצת השראה שתזכיר לך ותאיר את דרכך.
"פעם בחיים תמצא אותה
מישהי שאת לבך תסובב
ולפתע, את הכול אתה עוזב
מתעורר וזה עדיין איתך
גם אם נפרדתם בקצה העיר השני
אתה שואל את עצמך "הי, מה מצאתי?"
כשאתה לכוד בין הירח לניו יורק העיר
אני יודע שזה מטורף
אבל זה נכון
אם אתה נלכד בין הירח לניו יורק העיר
הדבר הכי טוב לעשות
הוא להתאהב
ארתור עושה כאוות נפשו
כל חייו הוא צעצוע של אדונו
אך עמוק בלבו הוא בסך הכול
הוא בסך הכול ילד
חי את חייו יום ביומו
הוא מצליח לשעשע את עצמו
הוא צוחק על מי שהם רוצים שהוא יהיה
כשאתה לכוד בין הירח לניו יורק העיר
אני יודע שזה מטורף
אבל זה נכון
אם אתה נלכד בין הירח לניו יורק העיר
הדבר הכי טוב לעשות
הוא להתאהב"
נו, מה דעתך?
תראו…
למרות מאמציכם הנועזים, אני עוד לא מוכנה לחזור.
טוב, לא אעזוב עד שתהיי מוכנה.
איזו גבינה אהובה עליו?
סליחה. סליחה, מה את עושה?
נפגשת עם מעריציי הלטיניים.
יוניוויז'ן לקחו את "קסו פור דוס" לעוד שתי עונות.
תקשיבי, אנחנו צריכות לדבר.
עכשיו. צאו.
קדימה. -תודה לכם.
אל תכעסי עליי.
למה זה נראה לך בסדר להתיידד מאחורי גבי, עם מישהי
שתעדיף לראות אותי מתה מאשר מאוהבת באישה?
את סיפרת לה לפני עשר שנים. דברים השתנו.
זה היה לפני שלוש שנים ודבר לא השתנה עבורה, ולעולם לא ישתנה.
תאמיני לי, יש לה בעיה לא רק עם הומואים,
כי לקח לכלבה 50 שנה לדבר עם אדם שחור,
וזה היה הדוור שלה,
ואז היא האשימה אותו שגנב לה כרטיסי ברכה.
הוא גנב אותם? -לא.
תראי, מר שו, או רוזי אודונל, אמרו פעם,
"אנשים מפחדים מהלא מוכר".
אני פחדתי מיוגורט יווני, אבל אחרי שהוספתי הרבה סוכר,
התחלתי לחבב את זה.
אולי זה תפקידנו, כצעירות מתקדמות וסקסיות
לחנך זקנים מפחידים וטרחנים.
אם אבואלה תכיר אותנו ותראה שאנחנו די נורמליות,
למשל, שאני רוקדת מתוך שינה, לפעמים,
ושאת לפעמים צובעת לבלונד בלי שום סיבה,
היא תוכל להכיר אותנו באמת, אוקיי?
ואז אולי היא תבין שמלבד הסקס הלסבי האדיר,
אנחנו בדיוק כמו כל אחד אחר.
אנחנו צריכות לפחות לנסות, נכון? -בסדר.
רוצה תמונה חתומה? -בבקשה.
אני בטוחה שאת רוצה.
אנחנו צריכות להדפיס את ההזמנות לחתונה על זה.
אמרתי לך פעם שאני אוהבת אותך? -תגידי לי שוב.
אני אוהבת אותך.
"למה יש לפתע ציפורים סביבי
בכול פעם שאת לידי?
בדיוק כמוני, הן רוצות להיות
קרובות אלייך
למה כוכבים נופלים מהשמיים
בכול פעם שאת עוברת
בדיוק כמוני, הם רוצים להיות
קרובים אלייך
ביום שבו נולדת התכנסו המלאכים
והחליטו ליצור חלום עלי אדמות
הם פיזרו אבקת כוכבים בשערך הזהוב
ואור כוכבים בעינייך הכחולות
זו הסיבה שכול הבנים
לכול מקום אחרייך הולכים
בדיוק כמוני, הם רוצים להיות
קרובים אלייך
בדיוק כמוני, הם רוצים להיות
קרובים אלייך"
זה היה יפה, סאם,
אבל זה לא קצת רומנטי מדי לשיר לידידה?
תפסיקי, אנחנו לא רק ידידים. -דווקא כן.
נפרדנו לפני כמה חודשים. -קשה לעבור לידידות בלבד.
לפני שתי דקות זה היה סבבה שאגע לך בציצי,
ואז אנחנו נפרדים וזה לא…
אבל יצאת עם אנשים, נכון?
כלומר, אני מניחה שאתה יוצא עם בנות ולא סיפרת לי.
לא, לא אשקר לך בקשר לזה.
האמת, חשבתי שאם אעשה את זה, זה יפגע בך ולא נהיה חברים יותר.
סאם.
אתה מתוק,
אבל אתה חייב לסמוך על כך שהחברות שלנו חזקה מספיק.
אתה צריך להאמין שאנחנו אוהבים באמת.
אני אראה לך.
טוב, יצאתי עם מישהו.
לא, יצאתי עם כמה אנשים, אבל הבחור הזה עושה רושם ממש טוב.
נפגשנו בהענקת פרסי בי.אי.טי, הוא זמר רוק נוצרי
וגם הוא שומר את עצמו לחתונה.
איך זה גורם לך להרגיש?
קצת קנאה,
אבל אני בעיקר שמח בשבילך.
רואה? זה מוכיח שעברנו למצב של ידידים.
זה מוכיח גם שאתה צריך להתחיל לצאת לדייטים
ואני מדברת על רייצ'ל ברי.
את לא מבואסת שאני והיא מנסים?
אני צריכה שתעזור לרפא את לבה,
וכן, אם זה ישפר את הרגשתך, אני קצת מקנאה.
יופי, רציתי רק לשמוע שאת מקנאה.
תגידי, ה…
זמר רוק הזה,
הוא יותר "גדול" ממני?
מכנים אותו "טנק", מה נראה לך?
מצטערת, סאם, הטוסיק הלבן הקטן שלך היה מקרה חריג.
מרסדס ג'ונס אוהבת נוכחות.
אני לא מוכן לזה. אני לא מוכן להיות מובס על ידי טנק.
מרסדס, את כאן! -סימסת לי עשר פעמים. מה קורה?
אני צריכה שתקחי על עצמך את המקהלה. את לא עוזבת בקרוב, נכון?
לא, אבל זה לא התפקיד של קורט?
קורט, כן, הוא נהדר. הוא העוגן שלי. הוא חברי הטוב ביותר.
נראה לי שהוא עובד יותר טוב בשיתוף פעולה.
אני לא רוצה שהם ישירו מ"אל תוך היער", השבוע.
תוכלי לשים עליהם עין? אחזור בקרוב, בסדר?
הכול בסדר?
את עושה את זה? את עושה את זה! אלוהים!
ידעתי שתלכי, רייצ'ל, את תצליחי בגדול באודישן.
אני רוצה להודות לך על מה שאמרת ועל מה ששרת.
את צדקת ואני יודעת ש…
יש פה רק סיכוי ממש קטן ואני כנראה לא אקבל את התפקיד,
ושאני עלולה לפשל לגמרי ולשכוח את המילים.
אני מצטערת.
רייצ'ל, מה קורה איתך?
אני פשוט מפחדת.
לא פחדתי כל כך בחיים שלי.
כשהייתי בתיכון וחלמתי על ברודוויי,
התרגלתי שכולם צוחקים עליי.
חשבתי לעצמי שיום אחד אני אצליח
ואוכיח להם שאני כבר לא בדיחה.
ואז, הצלחתי, אבל הכול התמוטט,
וגיליתי שיש סוג אחר של לעג, שהוא הרבה יותר גרוע.
אז…
אני לא יכולה. אני לא יכולה להיכשל שוב.
רייצ'ל, כולנו ניכשל שוב ושוב.
את חושבת שלא היו לי ערבי הופעה גרועים?
החלק הקשה ביותר,
הוא לקום, לנער את זה מעלייך ולהמשיך.
אני אומר לך משהו.
כשאת שרה, אף אחד לא צוחק.
תודה.
טוב, קומי.
קחי נשימה עמוקה.
את צריכה לזכור רק שני דברים.
מה שמך? -רייצ'ל ברי.
נו?
שמי רייצ'ל ברי ואני אשיר
את "הבטחות, הבטחות", מאת ברט בכרך.
"הבטחות, הבטחות נמאס לי כבר מ…
הבטחות, הבטחות עכשיו
אני לא יודעת איך
יש לי את האומץ
לעזוב
אם אצעק, זכרו
אני מרגישה חופשייה
עכשיו אני יכולה להסתכל על עצמי
ולהיות גאה
אני צוחקת בקול
או, הבטחות, הבטחות
כאן אותן הבטחות, הבטחות, מסתיימות
איני מעמידה פנים
שמה שהיה לא בסדר
יכול להיות נכון
אני ישנה כל לילה עכשיו
נגמרו השקרים
דברים שהבטחתי לעצמי
לא החזיקו מעמד
אבל מצאתי את לבי
או, הבטחות כמו שלהם יכולות להרוס חיים
הבטחות מהסוג הזה מוציאות את השמחה מהחיים
או, הבטחות, הבטחות מהסוג שלי
יכולות להביא שמחה
ותקווה ואהבה
כן…
אהבה
אהבה!"
מה אנחנו עושות פה?
הארוס שלך עובד פה? אני אפגוש אותו?
לא, זאת הפתעה. סמכי עליי, את תאהבי את זה.
מה הפשר, אלפי?
האם חיינו הם רגע חולף?
מה הפשר
כשמבינים את זה, אלפי?
האם נועדנו לקחת, יותר מאשר לתת?
או שנועדנו להיות טובי לב?
ואם…
רק טיפשים הם טובים, אלפי
אולי חכם להיות אכזר
ואם החיים שייכים
רק לחזקים, אלפי
מה אפשר להוסיף לכלל זהב עתיק?
כמו שאני מאמינה
שיש שמים מעל, אלפי
אני יודעת שיש יותר מזה
משהו שאפילו הלא-מאמינים
יכולים להאמין בו
אלפי… -אלפי…
אלפי…"
היי, אבואלה. -היי.
את נראית טוב. ירדת במשקל?
דיברטיקוליטיס.
אתן מכירות?
כן, את זוכרת שדיברתי על החתונה שלי?
סנטנה היא ארוסתי.
נכנסת לביתי, התנהגת אליי יפה, פיתית אותי לבוא הנה,
ועשית לי תרגיל כדי שאראה את נכדתי ואשמע אותה שרה?
כן, מפני שאני אוהבת את סנטנה כולל הכול
ואעשה הכול בשביל סנטנה.
אפילו לעבוד על אישה זקנה וחולה.
לימדת אותי להיות אישה לטינית חזקה,
להיות יותר ממה שהעולם ייתן לי רשות להיות.
עשיתי כדברייך.
את לימדת אותי לא רק להיות קיימת,
מפני שאני שווה הרבה יותר.
בלי בריט, אני רק קיימת.
היא אהבת חיי ואני אתחתן איתה.
אני רוצה לחלוק את זה איתך, מפני ש…
בלי אהבתך, אני חושבת שאני גם רק קיימת.
בבקשה, בואי לחתונה.
לא.
נכון זה נכון.
אני אוהבת אותך, סנטנה,
אבל אני לא אוהבת את החטא שלך.
בנות מתחתנות עם בנים, לא עם בנות אחרות.
באמת לא תבואי? -לא.
צר לי לאכזב אותך, אבל אכזבת אותי קודם.
יופי. אני שמחה שלא תבואי.
היה כתוב בניו יורק טיימס,
שמחצית מהעלייה בתמיכה בנישואים חד-מיניים נובעת מתחלופת דורות.
כך אנשים חכמים קוראים ל"כלבות זעופות ומשוגעות שמתות".
אתם הפסדתם, אוקיי? ובכנות, אנחנו פשוט
ממשיכים בחיינו הנורמליים ומחכים שלא תהיו פה יותר,
לא מפני שאתם יכולים למנוע מאיתנו להינשא,
אלא רק מפני שאתם ממש מעצבנים.
את מרשה לה לדבר אליי בצורה כזאת?
תסתכלי טוב,
מפני שזה…
כך נראית אהבה אמיתית.
אני אוהבת אותך מאוד,
אבל בריט היא המשפחה שלי עכשיו
ואם להכניס אותה למשפחתי אומר להוציא אותך,
אני מוכנה להחלפה הזאת תמיד.
זה היה כמו להיכנס לחדר השינה שלך, אחרי היעדרות ארוכה.
הנוחות, הריח, האורות על הפנים, זה היה נפלא.
ברגע שהתחלתי לשיר, הכול כאילו עמד מלכת.
הזמן קפא.
הראש שלי לא היה צלול כל כך, הרבה מאוד זמן,
ואני חושבת שנשמעתי לא רע.
כן, ברודוויי-ברי חזרה לעניינים.
מה קורה עכשיו? מקבלים את התפקיד על המקום?
מה? אני מתלהב.
אני לא יודעת. -זה לא חשוב.
מה שחשוב הוא שעשית את מה שרצית לעשות ועלית בחזרה על הסוס.
אני לא יודעת איך להודות לך, מרסדס.
אף פעם לא הרגשתי שלווה כל כך אחרי אודישן.
הייתי זקוקה רק לשנייה הזאת,
שבין העלייה לבמה לצליל הראשון.
לעזאזל. אנחנו צריכים ללכת לאולם.
אפגוש אתכם שם. אל תאחרו.
את לא צריכה מדריכה כדי לחזור לברודוויי.
את תחזרי לשם איך שלא יהיה.
דבר לא יכול לעצור את רייצ'ל ברי.
תודה. אתה מתוק.
אני גם שמח שתישארי כאן קצת,
כי כיף לנו לעבוד יחד ו… כל הכיף.
מה דעתך שנהנה מכל רגע שנשאר לנו?
תרצה לחזור לתוכנית ללכת לברדסטיקס?
כן, זה יהיה נהדר.
בחמישי הבא? -כן.
על מה את חושבת?
על סבתא שלי ושאני צריכה לכעוס עליה,
אבל אני רק עצובה בשבילה.
על מה את חושבת?
דברה מסינג והיפרקוביות, אבל גם על אבואלה.
לא הייתי צריכה להגיד לה את הדברים המרושעים ההם.
חכי. תקשיבי,
אני גאה בך מאוד על איך שנלחמת בשבילי.
את האבירה על הסוס הלבן שלי.
רציתי להאמין שאנשים באמת יכולים להשתנות.
רציתי שהיא תגיד שהיא מקבלת אותי,
אבל יש לי כבר הרבה אהבה בחיים.
הרבה. הרבה-הרבה.
כן. את.
בואי נעשה טובה לחבורה של אפסים חסרי שמיעה מוזיקלית,
בכך שנתנהג מופתעות כשניכנס לאולם.
סגור.
אפשר ללוות אתכן למקומותיכן? -אפשר.
שלום.
היי. -ערב טוב.
מהודר כל כך. -נכון.
היי. -היי.
אלה המקומות שלכן, גבירותיי. -תודה.
ברוכות הבאות, אורחות של כבוד.
כמתכנן החתונה שלכן,
עליי להזהיר אתכן שיש משבר גדול באשר למסיבת החתונה.
כיוון שסבתה של סנטנה לא תהיה נוכחת, כמה חבל,
יש כרגע כיסא ריק בשולחן של משפחת לופז,
ואני לא יודע מה לעשות.
הבעיה היא לא להוציא כיסא.
הבעיה היא איך להוסיף כיסאות,
מפני שמספר בני משפחה אחרים של סנטנה רוצים את המקום הזה.
משפחה הם האנשים
שמקבלים אותך בזרועות פתוחות בכול מצב.
הם יכולים לראות את הכאב בעיניך, שהצלחת להסתיר מכולם.
עם משפחה אתה צוחק חזק יותר, מחייך חיוך רחב יותר וחי טוב יותר.
משפחה היא כמו פאדג'. בעיקר מתוקה, עם כמה אגוזים מרים.
אין בינינו אומנם קרבת דם,
אך הדבק שלנו חזק יותר. אהבה.
זה אולי יומרני, אבל נשמח להיות במסיבת החתונה שלך.
אני והחדשים נוכל למלצר, לחלק תוכניות ולשחרר את היונים.
נקווה שיהיו יונים. -יהיו.
סנטנה ובריטני, זה בשבילכן. אנחנו אוהבים אתכן.
"העולם זקוק עתה
לאהבה מתוקה
זה הדבר היחיד
שאין ממנו מספיק
העולם זקוק עתה
לאהבה מתוקה
לא רק למעטים
אלא לכולם
אלוהים, אין לנו צורך בעוד הר
יש מספיק הרים וגבעות לטפס
יש מספיק אוקיינוסים ונהרות לחצות
הם יספיקו לנו
עד קץ הזמן
העולם זקוק עתה
לאהבה מתוקה
לא רק למעטים
אלא לכולם"
שלום!
"אלוהים, אנחנו לא צריכים עוד אחו
יש מספיק שדות תירס ושדות חיטה לגדל
יש מספיק קרני שמש וקרני ירח להאיר
הקשב לי, אלוהים
אם אתה רוצה לדעת
העולם זקוק עתה
לאהבה מתוקה
זה הדבר היחיד
שאין ממנו מספיק
העולם זקוק עתה
לאהבה מתוקה
לא רק למעטים
אלא ל…
לכל…
לכולם"
אתם נהדרים!
תרגום כתוביות: ענבר שי